Αργίτικο
Δεν είναι συνταγή του Άργους, αλλά το λένε έτσι επειδή αργεί να γίνει. Μια από τις σπεσιαλιτέ της ξακουστής Κούραινας της Αρκαδίας.
1.500 γρ. μοσχαρίσιο στρογγυλό, κομμένο σε μερίδες, 2 κιλά ξερά κρεμμύδια, καθαρισμένα και κομμένα σε φέτες, 3 σκελίδες σκόρδο, σε φετάκια, 800 γρ. ολόκληρα ντοματάκια κονσέρβας, ψιλοκομμένα στον πολυκόφτη, μαζί με το ζουμί τους, 1 κιλό ντομάτες, κομμένες σε κύβους, στην εποχή τους (ή 800 γρ. ολόκληρα ντοματάκια κονσέρβας, ψιλοκομμένα στον πολυκόφτη, μαζί με το ζουμί τους), 1 κουτ. γλυκού ζάχαρη, 100 ml ελαιόλαδο, 5-6 κόκκοι μπαχάρι, αλάτι, φρεσκοτριμμένο πιπέρι
Προθερμαίνουμε τον φούρνο στους 200°C.Βάζουμε το κρέας σε ένα φαρδύ και ρηχό σκεύος (ή σε κατσαρόλα τύπου πλασοτέ ή σε φαρδύ και άνετο ταψί).Προσθέτουμε το σκόρδο και το κρεμμύδι σε στρώσεις, τις ντομάτες, τη ζάχαρη, το ελαιόλαδο, το μπαχάρι και αλατοπίπερο και κλείνουμε με λαδόκολλα και αλουμινόχαρτο ή με το καπάκι του σκεύους.Βάζουμε το σκεύος στον φούρνο και ψήνουμε για 3 ώρες, χωρίς να προσθέσουμε καθόλου νερό.Χαμηλώνουμε τη θερμοκρασία στους 160°C, ελέγχουμε τα υγρά και, αν χρειάζεται, προσθέτουμε ελάχιστο ζεστό νερό και ψήνουμε (με σκεπασμένο το καπάκι) για ακόμα 1½-2 ώρες, μέχρι το κρέας να μαλακώσει και να μελώσει η σάλτσα.
Κρέας,Μοσχάρι,Ντομάτα